**ΣΥΜΒΑΣΗ ΠΡΑΚΤΙΚΗΣ ΑΣΚΗΣΗΣ**

***(Με ασφάλιση από τον φορέα πρακτικής άσκησης)***

Στην Αθήνα, σήμερα, …………………….., οι κάτωθι συμβαλλόμενοι:

Α). Ο φορέας πρακτικής άσκησης με τα παρακάτω στοιχεία:

|  |
| --- |
| Νόμιμος εκπρόσωπος: |
| *Ονοματεπώνυμο* |  |
| Στοιχεία Φορέα: |
| *Επωνυμία* |  |
| *Έδρα & Διεύθυνση* |  |
| *ΑΦΜ*  |  |
| *ΔΟΥ*  |  |
| *Τηλέφωνο*  |  |
| *Email*  |  |

καλούμενος στο εξής, ως «**ο φορέας πρακτικής άσκησης**» και

Β). Ο φοιτητής/Η φοιτήτρια με τα παρακάτω στοιχεία:

|  |  |
| --- | --- |
| *Επώνυμο* |  |
| *Όνομα* |  |
| *Όνομα πατέρα* |  |
| *Αριθμός Μητρώου* |  |
| *Εξάμηνο φοίτησης* |  |
| *Τμήμα φοίτησης* | **Διοίκηση Επιχειρήσεων - ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ** |
| *Κατεύθυνση* |  |

καλούμενος/ καλούμενη στο εξής, ως «**ο ασκούμενος φοιτητής/ η ασκούμενη φοιτήτρια**»

συμφώνησαν τα ακόλουθα:

 1. Η πρακτική άσκηση, συνεπώς και αυτή η Σύμβαση Πρακτικής Άσκησης, είναι διάρκειας δύο (2) μηνών, με 8 ώρες εργασίας την ημέρα για πέντε μέρες την εβδομάδα (σύνολο 40 ώρες/εβδομάδα). Αρχίζει την ......................... και λήγει την ......................., αυτοδικαίως, με το πέρας της περιόδου πρακτικής άσκησης.

2. Ο ασκούμενος/ Η ασκούμενη στο χώρο της εργασίας, υποχρεούται να ακολουθεί το ωράριο λειτουργίας του φορέα, τους κανονισμούς ασφαλείας και εργασίας καθώς και κάθε άλλη ρύθμιση ή κανονισμό που ισχύει για το προσωπικό του φορέα.

3. Ο φοιτητής/ Η φοιτήτρια δικαιούται διευκολύνσεων σε περίπτωση που πρέπει να εξεταστεί σε κάποιο μάθημα ή χρειάζεται να απουσιάσει για σοβαρό προσωπικό λόγο. Σε κάθε περίπτωση οι ημέρες απουσίας θα πρέπει να αναπληρωθούν.

4α. Το ύψος της μηνιαίας αποζημίωσης για τη διεξαγωγή πρακτικής άσκησης σε φορείς του ιδιωτικού τομέα ανέρχεται στο ογδόντα τοις εκατό (80%) του νομοθετημένου κατώτατου βασικού μισθού, εφόσον η πρακτική άσκηση αφορά εκπαιδευτική δραστηριότητα που αντιστοιχεί σε πλήρη απασχόληση σαράντα (40) ωρών εβδομαδιαίως. Αυτό το ποσό θα καλυφθεί, αποκλειστικά, από ιδίους πόρους του φορέα πρακτικής άσκησης.

4β. Οι φοιτητές που διεξάγουν πρακτική άσκηση υπάγονται υποχρεωτικά στην ασφάλιση του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.) μέσω του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) (πρώην Ίδρυμα Κοινωνικών Ασφαλίσεων - Ενιαίο Ταμείο Ασφάλισης Μισθωτών -Ι.Κ.Α. - Ε.Τ.Α.Μ.) σύμφωνα με την παρ. 10 του άρθρου 15 του ν. 3232/2004 (Α'48) μόνο για τον κλάδο του ατυχήματος, το κόστος της οποίας βαρύνει αποκλειστικά τον φορέα υποδοχής.

5. Με την ολοκλήρωση της πρακτικής άσκησης, ο φορέας υποχρεούται να χορηγήσει βεβαίωση επιτυχούς ολοκλήρωσης της πρακτικής άσκησης του φοιτητή/ της φοιτήτριας.

6. Ο φορέας στα πλαίσια της κοινωνικής του αποστολής, υποχρεούται να συμβάλλει, κατά τον καλύτερο δυνατό τρόπο, στην αρτιότερη εκπαίδευση του ασκούμενου/ της ασκούμενης.

7. Ο φορέας οφείλει να απασχολεί τον ασκούμενο/ την ασκούμενη σε αντικείμενο εργασίας συναφές με το πρόγραμμα σπουδών του Τμήματος ΔΙΟΙΚΗΣΗΣ ΕΠΙΧΕΙΡΗΣΕΩΝ του ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ και σε συνεργασία με την Επιτροπή Πρακτικής Άσκησης του Τμήματος.

8. Ο ασκούμενος/ Η ασκούμενη δικαιούται στη διάρκεια της 2μηνης πρακτικής άσκησης μία (1) ημέρα άδεια.

9. Ο ασκούμενος/ Η ασκούμενη αποδέχεται όλους τους όρους της παρούσας Σύμβασης και την προσυπογράφει.

Η παρούσα Σύμβαση συντάχτηκε σε δύο πρωτότυπα, ένα για το φορέα πρακτικής άσκησης και ένα για τον ασκούμενο/ την ασκούμενη. Αντίγραφο της Σύμβασης θα παραδοθεί στο Τμήμα φοίτησης από το φοιτητή/ τη φοιτήτρια.

**Τα Συμβαλλόμενα Μέρη**

|  |  |
| --- | --- |
| **Για το Φορέα Πρακτικής Άσκησης****Ο Νόμιμος Εκπρόσωπος** | **Ο Ασκούμενος Φοιτητής/** **Η Ασκούμενη Φοιτήτρια** |
| ..............................(Υπογραφή και σφραγίδα φορέα) | .............................. |